**HRVATSKI JEZIK – 4. RAZRED OSNOVNE ŠKOLE – VI. OŠ VARAŽDIN**

|  |  |  |  |
| --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **A. 4. 1.**  Učenik razgovara i govori u skladu s komunikacijskom situacijom. | Organizira govor prema jednostavnoj strukturi: uvod, središnji dio, završetak.  Stvaralačkim postupcima oblikuje govorene tekstove.  Sudjeluje u organiziranoj ili spontanoj raspravi.  Poštuje pravila komunikacije u raspravi: sluša sugovornike, govori kad ima riječ.  Prepoznaje važnost neverbalne komunikacije.  Primjenjuje nove riječi u komunikacijskoj situaciji.  Poštuje društveno prihvatljiva pravila uljudne komunikacije u različitim životnim situacijama. | | Tekstovi: obavijest, poruka, kratki opis, organizirana i spontana rasprava, govorno oblikovani tekstovi. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja razgovora u skladu sa zadanom ili slobodnom temom poštujući pravila uljudnoga ophođenja. | Razgovara u skladu sa zadanom ili slobodnom temom poštujući pravila uljudnoga ophođenja. | Razgovara i prema smjernicama raspravlja u skladu sa zadanom ili slobodnom temom poštujući pravila uljudnoga ophođenja i usmjerava dijalog u komunikaciji. | Razgovara i raspravlja u skladu sa zadanom ili slobodnom temom poštujući pravila uljudnoga ophođenja, u komunikaciji stvara ozračje povjerenja i izražava inovativne ideje. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ A.4.2.**  Učenik sluša različite tekstove, izdvaja važne podatke i prepričava sadržaj poslušanoga teksta. | Izdvaja važne podatke iz poslušanoga teksta prema uputi.  Oblikuje bilješke na temelju izdvojenih podataka.  Prepričava poslušani tekst na temelju bilježaka.  Objašnjava nepoznate riječi služeći se dječjim rječnicima. | | Tekstovi: književni i obavijesni tekstovi primjereni jezičnom razvoju i dobi, zvučni zapisi književnih tekstova. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Sluša različite vrste tekstova i uz pomoć učitelja izdvaja  ključne podatke iz teksta. | Sluša različite vrste tekstova, prema smjernicama, izdvaja ključne podatke iz teksta. | Sluša različite vrste tekstova, izdvaja ključne podatke iz teksta i oblikuje bilješke. | Sluša različite vrste tekstova, izdvaja  ključne podatke iz teksta i prepričava poslušani tekst |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ A.4.3.**  Učenik čita tekst i prepričava sadržaj teksta služeći se bilješkama. | Povezuje grafičku strukturu teksta i sadržaj.  Izdvaja važne podatke iz teksta i piše bilješke s obzirom na sadržaj i strukturu.  Prepričava tekst na temelju bilježaka.  Objašnjava podatke u grafičkim prikazima.  Objašnjava nepoznate riječi: na temelju vođenoga. Razgovora, zaključivanja na temelju konteksta, s pomoću rječnika nakon čitanja teksta. | | Tekstovi: obavijesni, obrazovni i književni tekstovi primjereni dobi. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |  |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Čita različite vrste tekstova i uz pomoć učitelja izdvaja  ključne podatke iz teksta. | Čita različite vrste tekstova, prema smjernicama, izdvaja ključne podatke iz teksta. | Čita različite vrste tekstova, izdvaja  ključne podatke iz teksta i oblikuje bilješke. | Čita različite vrste tekstova, izdvaja  ključne podatke iz teksta i prepričava poslušani tekst. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ A.4.4.**  Učenik piše tekstove prema jednostavnoj strukturi. | Piše tekstove poštujući strukturu: uvod, razrada i zaključak.  Piše prema predlošcima za ovladavanje gramatičkom i stilističkom normom potrebnom za strukturiranje teksta.  Piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški).  Točno piše posvojne pridjeve izvedene od vlastitih imena.  Piše veliko početno slovo: imena naroda, stanovnika, država, geografskih cjelina, knjiga, filmova, novina.  Provjerava pravopisnu točnost i slovopisnu čitkost. | | Tekstovi: bilješka, pisani sastavak, SMS, poruka elektroničke pošte, pismo, sažetak, opis. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja i prema predlošku piše kratke tekstove u skladu s razvijenom sposobnošću promatranja i zapažanja. | Prema predlošku piše kratke tekstove u skladu s razvijenom sposobnošću promatranja i zapažanja (sistematizira zapažanja i oblikuje kompoziciju opisa) te uz pomoć učitelja provjeravajući  pravopisnu točnost i slovopisnu čitkost. | Prema smjernicama piše tekstove u skladu s razvijenom sposobnošću promatranja i zapažanja (sistematizira zapažanja i oblikuje kompoziciju opisa i pokazuje razvijene oblike izražajnih sredstava) provjeravajući  pravopisnu točnost i slovopisnu čitkost. | Piše tekstove u skladu s razvijenom sposobnošću promatranja i zapažanja (sistematizira zapažanja i oblikuje kompoziciju opisa); sastavlja dijelove u cjelinu i grafički organizira tekst uz pravopisnu točnost i slovopisnu čitkost. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ A.4.5.**  Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila. | Razumije gramatičku kategoriju vrste riječi (imenice, glagoli, pridjevi).  Pravilno upotrebljava broj i rod imenica i pridjeva koji se s njom slažu na oglednim primjerima.  Točno oblikuje prošlo, sadašnje i buduće vrijeme.  Točno oblikuje posvojne pridjeve.  Oblikuje rečenice u kojima se poštuju pravila sročnosti  Funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj.  Funkcionalno primjenjuje jezična znanja. | | / |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja oblikuje sintagme i rečenice te funkcionalno primjenjuje jezična znanja uz odstupanja. | Uz pomoć učitelja oblikuje sintagme, rečenice i kratki tekst te funkcionalno primjenjuje jezična znanja uz odstupanja. | Prema smjernicama oblikuje rečenice i tekst te funkcionalno primjenjuje jezična znanja uz uočavanje i ispravljanje pogrešaka na gramatičkoj i  pravopisnoj razini. | Samostalno oblikuje rečenice i primjereni tekst te funkcionalno primjenjuje jezična znanja; pokazuje usvojenost gramatičke i pravopisne norme primjereno jezičnom. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ A.4.6.**  Učenik objašnjava razliku između zavičajnoga govora i hrvatskoga standardnog jezika. | Služi se hrvatskim standardnim jezikom u javnoj komunikaciji u skladu s usvojenim jezičnim pravilima.  Razlikuje mjesni govor i hrvatski standardni jezik navodeći ogledne i česte primjere.  Uočava važnost pozitivnog odnosa prema mjesnom govoru.  Uočava važnosti mjesnoga govora i prepoznaje njegovu komunikacijsku ulogu na pojedinome prostoru (raznolikost hrvatskih govora, jezične zajednice u Hrvatskoj i izvan granica Republike Hrvatske).  Čita i sluša tekstove na kajkavskome, čakavskom i štokavskom narječju i prepoznaje kojemu narječju pripada i prepoznaje narječje kojem pripada njegov govor. | | / |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja prepoznaje razliku između zavičajnoga govora i standardnoga hrvatskog jezika te uočava važnost  učenja hrvatskoga standardnog jezika i pozitivnoga odnosa prema mjesnom govoru. | Uz pomoć učitelja izražava se zavičajnim govorom i prepoznaje razliku između zavičajnoga govora i hrvatskoga standardnoga jezika te uočava važnost učenja hrvatskoga standardnog jezika i pozitivnoga odnosa prema mjesnom govoru. | Prema smjernicama izražava se zavičajnim govorom i prepoznaje razliku između zavičajnoga govora i hrvatskoga standardnog jezika te uočava važnost učenja hrvatskoga standardnog jezika i pozitivnoga odnosa prema mjesnom govoru. | Samostalno se izražava zavičajnim govorom i razlikuje zavičajni govor i hrvatski standardni jezik te uočava važnost učenja hrvatskoga standardnog jezika i pozitivnoga odnosa prema mjesnom govoru. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ B.4.1.**  Učenik izražava doživljaj književnoga teksta u skladu s vlastitim čitateljskim iskustvom. | Povezuje doživljaj i razumijevanje književnoga teksta s vlastitim misaonim i emotivnim reakcijama na tekst.  Povezuje sadržaj, temu i motive teksta s vlastitim iskustvom.  Pokazuje radoznalost, sklonost i znatiželju za komunikaciju s književnim tekstom.  Razgovara s drugim učenicima o vlastitome doživljaju teksta.  Prepoznaje vrijedne poruke i mudre izreke.  Argumentira vlastite doživljaje i zaključuje o uočenim vrijednostima književnoga teksta. | | Tekstovi: priča, bajka, basna, pjesma, igrokaz, dječji roman, legenda, slikovnica, pripovijetka. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja izražava svoje misli i osjećaje nakon slušanja/čitanja književnoga teksta. | Objašnjava svoja zapažanja, misli i osjećaje nakon slušanja/čitanja  književnoga teksta i povezuje sadržaj, temu i motive teksta s vlastitim iskustvom. | Prema smjernicama objašnjava i uspoređuje svoja zapažanja, misli i osjećaje nakon slušanja/čitanja književnog teksta s mislima i osjećajima drugih učenika te povezuje sadržaj, temu i motive teksta s vlastitim iskustvom. | Objašnjava svoje misli i osjećaje nakon slušanja/čitanja književnog teksta, uspoređuje ih s mislima i osjećajima drugih učenika te povezuje sadržaj, temu i motive teksta s vlastitim iskustvom. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ B.4.2**.  Učenik čita književni tekst i objašnjava obilježja književnoga teksta. | Objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke.  Prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu.  Prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija.  Prepoznaje obilježja proznih tekstova: događaj, likovi, pripovjedne tehnike.  Prepoznaje obilježja dramskih tekstova: lica, dijalog, monolog. | | Tekstovi: priča, pripovijetka, pjesma, igrokaz, dječji roman, poslovice. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Čita književni tekst, uz pomoć učitelja odgovara na pitanja o tekstu i prepoznaje obilježja književnoga teksta. | Čita književni tekst, odgovara na pitanja i postavlja pitanja te prepoznaje obilježja književnoga teksta. | Čita književni tekst, odgovara na pitanja i postavlja pitanja, navodi obilježja književnoga teksta i izražava mišljenje o sadržaju teksta. | Čita književni tekst, odgovara na pitanja i postavlja pitanja, objašnjava obilježja književnoga teksta i izražava mišljenje o sadržaju teksta  potkrepljujući ga primjerima iz teksta. |

|  |  |  |  |
| --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ HJ B.4.3.**  Učenik čita književne tekstove prema vlastitome interesu i obrazlaže svoj izbor. | Razvija čitateljske navike kontinuiranim čitanjem i motivacijom za čitanjem različitih žanrova.  Razlikuje dječje rječnike, enciklopedije i leksikon.  Redovito izlaže svoj čitateljski izbor ostalim učenicima.  Razgovara o izabranome i pročitanom književnom djelu.  Izabire tekstove prema interesu sa šireg popisa predloženih književnih tekstova za čitanje i sa popisa novijih izdanja. | | / |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učeniku se nudi stvaralački način izražavanja i mogućnost dokazivanja u kreativnome izričaju koji je bitno drukčiji od klasične provjere znanja. Aktivnosti se mogu ostvarivati individualnim i timskim radom. Ishod se prati i ne podliježe vrednovanju. Učitelj cijeni učenikovu samostalnost i poštuje njegove mogućnosti. Učenik prikuplja vlastite uratke u radnu mapu i predstavlja ih razrednomu odjelu, a učitelj ga može nagraditi ocjenom za izniman trud. Ishodom se ostvaruju međupredmetne teme Osobni i socijalni razvoj, Učiti kako učiti, Poduzetništvo, Uporaba informacijske i komunikacijske tehnologije. | | | |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** | |
| **OŠ HJ B.4.4.**  Učenik se stvaralački izražava potaknut književnim tekstom, iskustvima i doživljajima. | Koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  Prikuplja vlastite uratke u radnu mapu (portfolio) prateći vlastiti napredak.  Stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip. | | **/** | |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** | |
| Ishod se prati i ne podliježe sumativnom vrednovanju. | | | | |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** | |
| **OŠ HJ C.4.1.**  Učenik izdvaja važne podatke koristeći se različitim izvorima primjerenima dobi. | Prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, Internet.  Dolazi do podataka kombinirajući različite izvore.  Prepoznaje, preuzima, pregledava i objašnjava materijale sa školske mrežne stranice.  Upotrebljava podatke u različite svrhe: proširuje sadržaje učenja, priprema se za pisanje i govorenje. | | / | |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** | |
| Uz pomoć učitelja pregledava i pronalazi izvore podataka. | Pregledava i pronalazi izvore podataka i izdvaja nekoliko važnih podataka prema uputi. | Izdvaja ključnu poruku ili podatak iz različitih izvora te ih oblikuje unošenjem novih podataka, crtanjem grafikona i tablica. | Objašnjava ključnu poruku ili podatak iz različitih izvora te ih oblikuje unošenjem novih podataka, crtanjem grafikona i tablica. | |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** | |
| **OŠ HJ C.4.2.**  Učenik razlikuje elektroničke medije primjerene dobi i interesima učenika. | Razlikuje televiziju, radio, Internet.  Gleda emisije za djecu i razgovara o njima.  Objašnjava razliku između novinskih priloga na televiziji i radiju (primjerice, intervju).  Pristupa društvenim mrežama uz vođenje i usmjeravanje te pretražuje mrežne portale za djecu.  Gleda animirane, dokumentarne i igrane filmove i filmove dječjega filmskog stvaralaštva tematski i sadržajno primjerene recepcijskim i spoznajnim mogućnostima.  Zamjećuje sličnosti i razlike između književnoga djela, kazališne predstave ili filma nastalih prema književnome djelu. | | **/** | |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** | |
| Prepoznaje različite vrste medija i izabire medijski sadržaj prema vlastitome interesu. | Izabire (čita, sluša) medijske sadržaje te se priprema za stvarno ili virtualno stvaralaštvo. | Izražava mišljenje o izabranim medijskim sadržajima i služi se njima prenošenje poruke i stvaralaštvo. | Izražava mišljenje o izabranim medijskim sadržajima i služi se njima za učenje, prenošenje poruke i stvaralaštvo. | |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** | |
| **OŠ HJ C.4.3.**  Učenik razlikuje i opisuje kulturne događaje koje posjećuje i iskazuje svoje mišljenje o njima. | Posjećuje i sudjeluje u kulturnim događajima (likovnima, glazbenim, znanstveno-popularnim).  Razgovara sa sudionicima tijekom i nakon kulturnoga događaja.  Izdvaja što mu se sviđa ili ne sviđa u vezi s kulturnim događajem.  Izražava svoj doživljaj kulturnoga događaja crtežom, slikom, govorom ili kratkim tekstom.  Izražava svoja zapažanja, misli i osjećaje nakon posjeta kulturnom događaju. | | Kazališne predstave za djecu, likovne izložbe, izložbe u muzejima primjerene uzrastu i interesima učenika, susreti s književnicima i ilustratorima u školi ili narodnim (gradskim, mjesnim) knjižnicama, dječji književni, filmski, obrazovni, tradicijski festivali, kulturni projekti namijenjeni djeci. | |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** | |
| Ishodom se potiče osobni razvoj te aktivno uključivanje učenika u kulturni i društveni život zajednice. | | | | |